《肃州八景 其四 嘉峪晴烟》
明代·戴弁

烟笼嘉峪碧岧峣，影拂昆仑万里遥。暖气常浮春不老，寒光欲散雪初消。

雨收远岫和云湿，风度疏林带雾飘。最是晚来闲望处，夕阳山外锁山腰。

作者简介：（1390—1454）明江西浮梁人，字士章。永乐十二年举人。授崇阳县学训导，擢兵科给事中，累官广东参政。黄萧养起事，弁往劝谕解散，义军信为好官，见之皆拜。弁归，令参将武毅通谋，遂杀萧养。升左布政。